title: Takrorlash uchun savol va topshiriqlar
text: 477
  muhim hisoblanib, bunda mazkur munosabatlarning namoyon bo’lish shakllari
  mazmun jihatdan farqlanadi.
  Hozirgi zamon jahon xo’jaligi rivojining muhim tamoyili milliy xo’jaliklarning
  baynalminallashuvi, shu asosda jahon xo’jaligi va avvalo jahon bozorining
  shakllanishi va rivojlanishidan iborat. Bu insoniyat taraqqiyoti uchun ijobiy bo’lgan
  jarayonga yetmish yildan ortiq davr davomida dunyoning ikki qarama-qarshi ijtimoiy-
  siyosiy tizimiga bo’linganligi qarshi ta’sir ko’rsatib keldi. Hozir yangi davr boshlandi,
  dunyoning iqtisodiy rivojlanishi va shunga mos ravishda O’zbekiston bilan jahon
  hamjamiyati mamlakatlari o’rtasidagi aloqalarning butunlay yangi imkoniyatlari
  vujudga keldi.
  O’zbekiston va jahon hamjamiyati mamlakatlari o’rtasidagi har tomonlama
  aloqalarning kengayishi va chuqurlashuvi har ikki tomon uchun iqtisodiy va siyosiy
  jihatdan foydali hisoblanadi. Shu bilan birga, har bir mamlakat iqtisodiyotining
  rivojlanishi, uning milliy xo’jaligi ko’p darajada nafaqat bu mamlakatning ichki
  imkoniyatlari bilan, balki uning xalqaro ijtimoiy mehnat taqsimotida qatnashish
  darajasi va miqyosi, butun insoniyat resurslari bilan aniqlanadi.
  Bu holatlar jahon xo’jaligi aloqalari va milliy xo’jaliklarning iqtisodiy rivojlanish
  muammolarini alohida tahlil qilishni taqozo etadi. Shunga ko’ra ushbu mavzuda jahon
  xo’jaligining tarkib topishi, bunda ishlab chiqarishning baynalminallashuvi va
  globallashuv jarayonlarining o’rni, xalqaro iqtisodiy munosabatlarning shakllari, jahon
  infratuzilmasining rivojlanishi, jahon xo’jaligi aloqalarini xalqaro tartibga solish
  masalalari bayon etiladi.